Jude Thaddaeus Ruwa’ichi

**Jude Thaddaeus Ruwa'ichi**, O.F.M.Cap. (født 1954) er en tanzaniansk katolsk prelat som har vært erkebiskop av Dar-es-Salaam siden 15. august 2019. Han er kapusiner og har vært biskop siden 1998.

## Liv og virke
### Prest
Jude Thaddaeus Ruwa'ichi sluttet seg til kapusinerne og ble ordinert til prest 25. november 1981. Han fungerte som medlem av ordenens styrende organ *(General Definitorium)*. Som prest forfattet han studien *The Constitution of Muntu: an inquiry into the eastern Bantu's metafysics of person* (Bern: Peter Lang, 1990; European University Studies).

### Biskop
Pave Johannes Paul II utnevnte ham til biskop av Mbulu den 9. februar 1999. Han ble bispeviet av erkebiskop Polycarp Pengo 16. mai samme år. Medkonsekrerende var erkebiskop Josaphat Louis Lebulu av Arusha og biskop Justin Tetmu Samba av Musoma.

### Erkebiskop av Dodoma
Pave Johannes Paul utnevnte ham til erkebiskop av Dodoma 15. januar 2005.

### Erkebiskop av Mwanza
Den 10. november 2010 utnevnte pave Benedikt XVI ham til erkebiskop av Mwanza. I 2014 deltok han i lanseringen av et program for forebygging og behandling av HIV kombinert med innsats for å forhindre diskriminering av mennesker som lever med HIV. Programmet var basert på et partnerskap mellom offentlige etater og finansierende NGOer. Han fungerte også som apostolisk administrator for bispedømmet Shinyanga fra 2013 til 2015.

### Erkebiskop av Dar-es-Salaam
Pave Frans utnevnte ham til koadjutorerkebiskop av Dar es Salaam 21. juni 2018.  Ruwa'ichi overstok som styrende erkebiskop ved pensjoneringen av kardinal Polycarp Pengo 15. august 2019.

I mars 2019, under lanseringen av et partnerskap med private forsikringsselskaper for å gi livsforsikring i tillegg til helseforsikring, utfordret han dem til å ta opp utdanningsforsikring for å la familier finansiere utdanning med mindre avhengighet av sponsorer og pengeutlånere.

Han var president for bispekonferansen i Tanzania fra 2006 til 2012. Han har vært talsmann for bevegelsen *Small Christian Communities*.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Kardinal Polycarp Pengo (1944–) *1986
* Erkebiskop *Jude Thaddaeus Ruwa'ichi* (1954–) *1999

## Referanser